Coba jelasin Goryeo dari Kaesong dalam bahasa melayu dong

Silla mula merosot pada lewat abad ke-9, dan tempoh perang antara panglima pula tercetus. Pada 898, Kaesong jatuh di bawah kuasa Gung Ye, pengasas negeri berhayat pendek beliau, Taebong, dan kemudian menjadi sebahagian daripada Goryeo pada 919 oleh pengasasnya, Wang Geon, yang ditabalkan sebagai Taejo dari Goryeo. Taejo menubuhkan ibu negara di selatan Song'ak, dan menggabungkan ke dalam Kaesong Song'ak dibawah nama "Gaeju". Pada 919, Kaesong menjadi ibu negara. Pada 960, tahun ke-11 pemerintahan Gwangjong dari Goryeo, bandar ini telah dinamakan semula sebagai Gaegyeong, dan pada 995, tahun ke-14 pemerintahan Seonjong dari Goryeo, ia telah dinaikkan kepada "Gaesong-bu". Gaeseong-bu adalah istilah gabungan Song'ak-gun, dan Gaesong-gun, yang berbeza daripada kawasan pra-1945 Gaesong-ri, Seo-myeon, Kaepung-gun. Pada 1010, tahun pertama pemerintahan Hyeonjong dari Goryeo, istana dan rumah telah hampir musnah terbakar semasa konflik kedua dalam Perang Goryeo-Khitan, jadi pada 1018, Gaesong-bu telah diturunkan kepada sistem "bu", dan mentadbir tiga hyeon iaitu Jeongju, Deoksu, and Gangeum.

Pada lewat abad ke-12, terdapat ketidakstabilan dalam kedua-dua kerajaan dan kawasan luar bandar. Seorang hamba yang bernama Manjǒk (atau dieja sebagai Manjeok) (만적; 萬積) mengetuai sekumpulan hamba yang berkumpul di luar Kaesong pada tahun 1198. Plot pemberontakan telah disekat oleh Choe Chung-heon. Apabila Yi Songgye menggulingkan Goryeo pada 1392 dan menubuhkan Joseon sebagai Taejo dari Joseon, beliau memindahkan ibu negara Korea dari Kaesong ke Hanyang (Seoul zaman moden) pada 1394.